মানিলণ্ডারিং প্রতিরোধ আইন, ২০০২
মানিলণ্ডারিং প্রতিরোধ আইন, ২০০২ বাংলাদেশের একটি আইন যা ২০০২ সালের ৭ নং আইন হিসাবে চিহ্নিত এবং ৭ই এপ্রিল, ২০০২ তারিখে আইন হিসাবে প্রচারিত। আইনটি ৩০শে এপ্রিল ২০০২ তারিখ থেকে কার্যকর হয়। এ আইনে পাঁচটি অধ্যায়ে ১৯টি ধারা রয়েছে। পূর্ববর্তী সময়ে দেশে অবৈধ পন্থায় আয় ও সম্পদ উপার্জন এবং বৈধতার প্রয়োজনে বিদেশে পাচারের পরিপ্রেক্ষিতে এই আইন প্রণয়ন করা হয়েছিল। এ আইনটি “মানি লন্ডারিং প্রতিরোধ (সংশোধন) আইন” দ্বারা ২০০৩ সালে সংশোধন করা হয়। পরে, ২০১২ সালে এই আইনটি রহিত করা হয়।